AFRIKAANSE OPSOMMING: Die ernstige gevolge van klimaatsverandering het tot 'n globale toename in die gebruik van hernubare energiebronne gelei. Windenergie vorm 'n belangrike deel van die energiebronne en die gebruik van wind vir kragopwekking styg aanhoudend. Die dubbel-gevoerde induksie generator (DFIG) is die mees algemeen gebruikte generator in wind turbines weens sy wye omvang van spoed werking en eenvoudige implementering van arbeidsfaktor beheer. DFIGs gebruik ook laer kapasiteits omsetters in vergelyking met gewone induksie en sinchrone generators. Onlangs is 'n nuwe DFIG topologie (rotorgebonde DFIG) voorgestel. In die topologie word die masjien se rotor aan die netwerk gekoppel en die stator aan lae kapasitiet omsetters. Dit is bewys dat die topologie tot 'n hoër masjien effektiwiteit lei, omdat die hoër frekwensie op die rotor is. Dit lei tot minder kernverliese, weens die feit dat die rotor kleiner is as die stator. Dit is ook voorgestel dat DFIGs wat so ontwerp word, tot hoër drywingsdigthede kan lei. Die bedryf van 'n rotorgebonde DFIG vereis ook nie ekstra kompleksitiet nie, aangesien konvensionele DFIG beheerstelsels toegepas kan word. Die bestendige toestand werking van die rotorgebonde DFIG word bespreek, waarna 'n nuwe metode vir die berekening van die glip vir die topologie gegee word. Die verhouding tussen die rotor en stator drywing en die megansiese intree drywing by verskillende glip waardes word geïllustreer. Die ekwivalente transformator model van die rotorgebonde DFIG word ook beskryf. Die doel van die navorsing is om 'n lae drywing rotorgebonde DFIG te ontwerp en te optimeer. Die ontwerp proses word op 'n opeenvolgende wyse aangebied, vanaf die berekening van die rotor grootte, die rotor- en statorwikkelingsparameters en uiteindelik die gleuf en kern dimensies. Die voorgestelde model word dan met behulp van eindige element analise (EEA) geëvalueer. Die eindige element analise word gebruik om die drywingsdigtheid, arbeidsfaktor en effektiwiteit te evalueer. Die harmoniese inhoud in die model word ook geassesseer. Die ontwerp word dan geoptimeer om die drywingsdigtheid te verhoog en die harmoniese inhoud te verlaag. 'n 5.5 kW rotorgebonde DFIG is ontwerp en die prestasie word geëvalueer met behulp van die EEA program. Die optimeering geskied met behulp van 'n generiese oppervlak reaksie benadering algoritme. Die metode verminder die optimeeringstyd aansienlik. Die ontwerp van die oppervlak reaksie benadering is 'n kombinasie van die latyn hiperkubus en saamgestelde monsternemingsmetodes. Ten slotte word 'n prototipe van die rotorgebonde DFIG gebou en getoets in 'n alleenstaande modus. Die toetse word uitgevoer vir die sub-sinchroon, sinchroon en supersinchroon bedryfstoestande. Die stator is opgewek met 'n GS-bron by sinchroon spoed en met glip frekwensie WS, by die ander bedryfstoestande. Die rotor is aan 'n weerstandslas gekoppel vir al die toetse. Die toetsresultate toon dat die prototipe se effektiwiteit by sub-sinchroon en sinchroon spoed vir ken stator stroom, is soortgelyk. Die effektiwiteit by super-sinchroon is egter laer as gevolg van die kendrywing van die WS omsetter wat gebruik is om die stator op te wek.